تورکیه ده توناون کون بولیب اوتگن جمهور رئیس لیک و 27 – دور ملت وکیل لیک سیلاوی نینگ غیر رسمی نتیجه لری آسیا مطبوعاتیده کینگ – کولملی انعکاس قیلدی.
چین خبر آژانسی شینوها، مهم سیلاوده ظفر ایردوغان نینگ بولدی دیگن عنوانی بیلن جمهور باشلیغی رجب طیب ایردوغان بیرینچی مرحله ده تخمین رایدن کوپراق رای قولگه کیریتگن لیگی گه دقت قره تدی.
چین کمونیست حزبی نینگ نشرات ارگانلریدن "گلوبال تایمز" روزنامه سیده "ایردوغان و اتفاقی، جمهور باشلیغی و پارلمان سیلاوینی قازاندی" دیگن عنوان بیلن سیلاو نتیجه لرینی بیرگن.
جاپان
کیودو خبر آژانسی هم سیلاونی "رجب طیب ایردوغان، تورکیه ده گی جمهور باشلیغی سیلاویده ظفر اعلان قیلدی" عنوانی بیلن جمهور باشلیغی ایردوغان نینگ 2003 دن بیری اقتدارده ایکن لیگی گه تماس قیلدی.
جاپان NHK خبر تلویزیونی، ایردوغان نینگ تکرار سیلنیشی، احتمالاً منطقه گه تاثیر قالدیره دی" دیگن عنواننی بیردی و جمهور باشلیغی ایردوغان نینگ 15 ییلدذن بیری تورکیه نی اداره قیلیب کیلگنینی اورغوله دی.
اندونزی
اندونزی انتارا خبر آژانسی، "ایردوغان جمهور باشلیغی سیلاویده موفق بولدی "عنوانی بیلن بیرگن خبریده جمهور باشلیغی رجب طیب ایردوغان نینگ 52،7 فایزلیک رای بیلن قازانگن لیگی گه دقت قره تدی.
تایلند
دی بانگکوک پوست روزنامه سی، جمهور باشلیغی ایردوغان نینگ تورکیه ده گی سیلاولرده ایککی موفیقت قولگه کیریتگن لیگینی اورغولب، تورکیه ده گی سیلاولرنینگ ایلک مرته هم جمهور باشلیغی همده پارلمان رای بیریلگن لیگینی بیلدیرگن.
مالزی
دی ستار روزنامه سی، ایردوغان سیلاوده کوپچیلیکنی قازاندی عنوانی بیلن بیرگن خبریده ایردوغان نینگ جمهور باشلیغی سیلاویده رایلرنینگ یرمیدن کوپراغینی آلگنینی یازدی.
سنگاپور
دی سترایت تایمز" روزنامه سی، ایردوغان جمهور رئیس لیکده ایککینچی دورینی قازاندی" عنوانی بیلن خواننده لریگه خبر بیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
